
REFERAT DE APROBARE
La proiectul de hotărâre privind neasumarea responsabilității comunei Sântandrei, a organizării și derulării procedurilor de atribuire a contractelor/acordurilor – cadru pentru achiziția produselor și a contractelor/acordurilor cadru de prestare a serviciilor pentru derularea măsurilor educative aferente Programului pentru școli al României în perioada 2017 – 2023

Prin O.G. nr. 13/2017 Guvernul României a aprobat participarea României la Programul pentru școli al Uniunii Europene, în conformitate cu prevederile Regulamentului (UE) 2016/791din 11 mai 2016 al Parlamentului European și al Consiliului de modificare a Regulamentelor (UE) nr. 1.308/2013 și (UE) nr.1.306/2013 în ceea ce privește schema de ajutoare pentru aprovizionarea instituțiilor de învățământ cu fructe și legume, banane și lapte.

Conform prevederilor art. 1, alin. (4) din O.G. 13/2017: „Autorităţile competente la nivel local pentru aplicarea Programului pentru şcoli sunt consiliul judeţean şi/sau consiliul local, care îşi asumă organizarea şi derularea procedurilor de atribuire a contractelor pentru achiziţia produselor aferente Programului”,

De asemenea la alin. (5) se precizează că: “Consiliile județene și locale sunt obligate să colaboreze și să îșii distribuie responsabilitățile înainte de demararea programului, conform procedurii aprobate prin hotărâre a Guvernului”.

H.G. 640/2017 pentru aprobarea Programului pentru şcoli al României în perioada 2017-2023 şi pentru stabilirea bugetului pentru implementarea acestuia în anul şcolar 2017-2018, republicată, cu modificările și completările ulterioare, stabilește procedura privind colaborarea și distribuirea de responsabilități între consiliile județene și consiliile locale,

Drept urmare Consiliul Local Sântandrei trebuie să aprobe asumarea sau neasumarea responsabilităților organizării și derulării la nivel local a procedurilor de atribuire a contractelor /acordurilor-cadru pentru achiziția produselor și a contractelor/acordurilor-cadru de prestare a serviciilor pentru derularea măsurilor educative aferente Programului pentru școli al României și se stabilește pentru consiliile locale un termen de adoptare a hotărârilor cu privire la asumarea/neasumarea responsabilității organizării și derulării procedurilor de atribuire a contractelor/acordurilor – cadru pentru achiziția produselor aferente programului și a contractelor/acordurilor – cadru de prestare a serviciilor pentru derularea măsurilor educative, la nivel județean și / sau local;


Luând în considerare adresele nr. 3251/09.02.2021 și nr. 77045/07.05.2021 ale Consiliului Județean Bihor- Direcția Generală Economică, Compartimentul Coordonarea Consiliilor Locale, Derulare Programe și Ajutoare, prin care solicită transmiterea până la data de 28.05.2021 a hotărârii Consiliului Local sântandrei,

Analizând Însă implicațiile financiare și logistice necesare implementării, organizării și derulării procedurilor de atribuire a contractelor/acordurilor -cadru pentru achiziția produselor lactate,  fructelor sau legumelor precum și a contractelor/acordurilor -cadru de prestare a serviciilor pentru derularea măsurilor educative, aferente Programului pentru școli al României, constat că la nivelul comunei Sântandrei nu există posibilitatea derulării procedurii de atribuire a contractelor sus menționate. 

În acest sens, ținând cont de activitatea complexă la nivelul Compartimentului Achiziții Publice, de personalul insuficient din cadrul Primăriei Sântandrei, de bugetul insuficient și care nu a fost alocat acestui program, precum și de faptul ca procedurile aferente acestui program s-au derulat până acum la Consiliul Județean Bihor, propun neasumarea responsabilității organizării și derulării procedurilor de atribuire a contractelor/acordurilor-cadru pentru achiziția produselor și a contractelor/acordurilor-cadru de prestare a serviciilor pentru derularea măsurilor educative aferente programului. 

Față de cele prezentate mai sus, consider legală și oportună adoptarea proiectului de hotărâre 
privind neasumarea responsabilității comunei Sântandrei, a organizării și derulării procedurilor de atribuire a contractelor/acordurilor – cadru pentru achiziția produselor și a contractelor/acordurilor cadru de prestare a serviciilor pentru derularea măsurilor educative aferente Programului pentru școli al României în perioada 2017 – 2023.

